Orgies gen. Rutenberg

Orgies gen. Rutenberg, varem Rhein ja Orgies, ka Orgas ja Orgis oli Pommerist pärit aadlisuguvõsa.

Ajalugu

Päritolu

1241. aastal on Taani hindamisraamatus nimetatud mitme küla omanikuna Taani kuninga vasalli Leo de Renot. Ilmselt põlvnes ta XII sajandi lõpul Braunschweigist Pommerisse siirdunud aadlisuguvõsast. Tema valduste hulgas oli Kose kihelkonnas viie adramaa suurune Oru küla (Orkæ), mille järgi sai suguvõsa ka oma nime Orges. Kuna talle kuulus ühtlasi maavaldus Ruila külas, siis on võimalik, et temast põlvnes ka Tallinna Ruggele raeperekond. Henricus de Rinist, kes oli samuti 1241. aastal Taani kuninga vasall Eestimaal ja tõenäoliselt Leo de Reno vend, põlvnesid ilmselt Suycke (Juuru kihelkonna Siuge küla järgi) ja Nattamule (Rapla kihelkonna Nadalama küla järgi) vasallisuguvõsad.

Suguvõsa liikmeid

Orgas
Henricus Orgies (suri pärast 1372), Lielvārde ja Turaida stiftifoogt
Heinrich Orgies (suri pärast 1406), Umurga preester
Odert Orgas (suri pärast 1444), Koknese stiftifoogt
Kunigunde Orgies (suri pärast 1462), Pirita kloostri abtiss
Jürgen Orgies (suri pärast 1476), Riia kanoonik
Gertrud Orgies (suri pärast 1484), Pirita kloostri abtiss
Johannes Orgas (suri 1515), Saare-Lääne toomkapiitli dekaan, Tartu toomhärra, Saare-Lääne piiskop Johannes III

Orgies gen. Rutenberg
Ferdinand von Orgies gen. Rutenberg (1685−1744), kammerjunkur, Vindavi hauptmann, mõisaomanik
Carl Ferdinand von Orgies gen. Rutenberg (1741−1801), tõeline riiginõunik, Salduse hauptmann, Kuramaa landbotenmarschall, Tukumsi ülemhauptmann, Kuramaa kantsler, maaõuemeister, mõisaomanik
Johann Ferdinand von Orgies gen. Rutenberg (1767−1830), Vindavi hauptmann, Tukumsi kreisimarssal, Kuramaa rüütelkonna sekretär, landbotenmarschall, mõisaomanik
Alexander Engelbrecht von Orgies gen. Rutenberg (1750−1818), kolonelleitnant, Miitavi korrakohtu president
Eduard von Orgies gen. Rutenberg (1802−1853), Kuramaa rüütelkonna sekretär, luuletaja
Parun Johann Joseph Gotthard Otto von Orgies gen. Rutenberg (1802−1864), kirjanik, mõisaomanik

Orgise ja Orgies gen. Rutenbergi mõisavaldused
Leedu:
Pakriauniai (Pokrewen)
Liivimaa eesti distrikt:
Soontaga (Sontack) (XVI sajandil)
Liivimaa läti distrikt:
Stakenberģi (Eichenangern) (u 1531−1565), Urga (Orgishof, tollal Idel) (XVI sajandil), Vīķi (Zarnau) (XVI sajandil)

Vaata ka
Rhein (Pommeri aadlisuguvõsa)
Ruggele

Viited

Kirjandus
Genealogisches Handbuch der baltischen Ritterschaften. Teil: Kurland. Bd I. Görlitz: Verlag E. U. Starke, 1939. Lk 667-689 .
Johansen, Paul. Die Estlandliste des Libers Census Daniae. II Halbband. Kopenhagen-Reval, 1933. Lk 888-889.

Välislingid

Aadlisuguvõsad
Kuramaa aadlisuguvõsad
Kuramaa matrikliaadel